Document ID: 31994D0741

Komisjoni otsus,
24. oktoober 1994,
mis käsitleb teatavate jäätmesektori direktiivide liikmesriikides rakendamise aruannete küsimustikke (nõukogu direktiivi 91/692EMÜ rakendamine)
(94/741/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. detsembri 1991. aasta direktiivi 91/692/EMÜ teatavate keskkonnaalaste direktiivide rakendamisaruannete standardiseerimise ja ratsionaliseerimise kohta, [1] eriti selle artikleid 5 ja 6 ning VI lisa,
võttes arvesse nõukogu 16. juuni 1975. aasta õlijäätmete kõrvaldamist käsitlevat direktiivi 75/439/EMÜ, [2] mida on viimati muudetud direktiiviga 91/692/EMÜ,
võttes arvesse nõukogu 15. juuli 1975. aasta jäätmetealast direktiivi 75/442/EMÜ, [3] mida on viimati muudetud direktiiviga 91/692/EMÜ,
võttes arvesse nõukogu 12. juuni 1986. aasta direktiivi 86/278/EMÜ, mis käsitleb keskkonna ja eeskätt mulla kaitsmist reoveesetete kasutamisel põllumajanduses [4] (muudetud direktiiviga 91/692/EMÜ)
ning arvestades, et:
direktiivi 75/439/EMÜ artikkel 18, direktiivi 75/442/EMÜ artikkel 16 ja direktiivi 86/278/EMÜ artikkel 17 on asendatud direktiivi 91/692/EMÜ artikliga 5, milles nõutakse, et liikmesriigid edastaksid komisjonile sektori aruannetes informatsiooni teatavate ühenduse direktiivide rakendamise kohta;
need aruanded tuleb esitada kas küsimustike või vormide alusel, mille koostab komisjon direktiivi 91/692/EMÜ artiklis 6 ettenähtud korras;
esimene sektori aruanne hõlmab ajavahemikku 1995-1997 incl;
käesoleva otsusega ettenähtud meetmed on kooskõlas eespool mainitud direktiivi artikli 6 kohaselt moodustatud komitee arvamusega,
ON VASTU VÕTNUD KÄESOLEVA OTUSE:
Artikkel 1
Käesolevaga võetakse vastu siinsele otsusele lisatud küsimustikud, mis on seotud nõukogu direktiividega 75/439/EMÜ, 75/442/EMÜ ja 86/278/EMÜ.
Artikkel 2
Liikmesriigid kasutavad neid küsimustikke direktiivi 91/692/EMÜ artikli 5 kohaselt komisjonile esitatavate sektori aruannete koostamise alusena.
Artikkel 3
Käesolev otsus on adresseeritud liikmesriikidele.
Brüssel, 24. oktoober 1994

Labels: 12
7
15
20